paragraph_text: Višegodišnja je biljka, grmolikog oblika s malim cvjetovima, ne većim od 5&nbsp;cm, bijelih latica, koje omeđuju žuto središte, a rastu na vitkoj, dugoj peteljci. Listovi su tamnozeleni na obje strane i nazubljeni, a gornji su kraći i rastu uz peteljku cvijeta. Cvjetovi proizvode veliki broj plosnatih sjemenki, a biljka se razmnožava i širenjem korijenom podzemnim putem. Živi na proplancima i otvorenim mjestima, vlažnom i propusnom tlu, a uzgaja se i kao vrtna ukrasna biljka. Cvate od travnja do rujna.